Vazirlar Mahkamasining “Davlat pensiyalarini tayinlash va toʻlash tartibi toʻgʻrisidagi nizomni tasdiqlash haqida” 2022-yil 13-oktabrdagi 592-son qaroriga fuqarolarning pensiya taʼminotiga oid milliy qonunchilik hujjatlarini tizimlashtirish, sohaga zamonaviy axborot texnologiyalarini yanada keng joriy etishga qaratilgan oʻzgartirish va qoʻshimchalar kiritish, shuningdek, Hukumatning ayrim qarorlarini oʻz kuchini yoʻqotgan deb hisoblash toʻgʻrisida
(law, 2023-09-19)

Soʻnggi yillarda mamlakatimizda fuqarolarni ijtimoiy himoya qilish siyosatini yanada kuchaytirish hamda moddiy qoʻllab-quvvatlashga qaratilgan izchil islohotlar amalga oshirilmoqda. Shu bilan birga, ushbu yoʻnalishdagi amaliy ishlarning huquqiy asosini tashkil etuvchi normativ-huquqiy hujjatlarni tizimlashtirish va bir-birini takrorlovchi normalarni bartaraf etish zarurati yuzaga kelmoqda. Milliy qonunchilik bazasining tizimliligini taʼminlash, undagi ortiqcha va oʻz huquqiy ahamiyatini yoʻqotgan normativ-huquqiy hujjatlarni bekor qilish, sohaga zamonaviy axborot texnologiyalarini yanada keng joriy etish orqali davlat xizmatlarini koʻrsatish sifatini yangi bosqichlarga olib chiqish hamda Oʻzbekiston Respublikasi Prezidentining “2022 — 2026-yillarga moʻljallangan Yangi Oʻzbekistonning taraqqiyot strategiyasi toʻgʻrisida” 2022-yil 28-yanvardagi PF-60-son Farmoniga asosan Vazirlar Mahkamasi qaror qiladi: 1. Vazirlar Mahkamasining “Davlat pensiyalarini tayinlash va toʻlash tartibi toʻgʻrisidagi nizomni tasdiqlash haqida” 2022-yil 13-oktabrdagi 592-son qaroriga 1-ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: pensiyani Davlat xizmatlari markazi yoki Yagona interaktiv davlat xizmatlari portaliga murojaat qilish orqali vaqtincha toʻxtatib turish tartibi; 100 yoshga toʻlgan fuqarolarga axborot tizimlaridan olingan maʼlumotlar asosida qoʻshimcha hujjatlar talab etmagan holda “proaktiv” shaklda qoʻshimcha toʻlovni tayinlash va toʻlash tartibi; ish haqining yakka tartibdagi koeffitsiyentlarini qoʻllagan holda pensiyani hisoblash uchun qabul qilinadigan ish haqini qayta hisoblab chiqish va yakka tartibdagi koeffitsiyentni aniqlash tartibi; pensiyaga oid hujjatlar yigʻmajildlarini yuritish, rasmiylashtirish va saqlash tartibi; pensiyani tayinlash, qayta hisoblash, pensiya turini oʻzgartirish, pensiyani tiklash, pensiyadan ulush ajratish tartibi. 2. Oʻzbekiston Respublikasi Hukumatining ayrim qarorlari 2-ilovaga muvofiq oʻz kuchini yoʻqotgan deb hisoblansin. 3. Oʻzbekiston Respublikasi Iqtisodiyot va moliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Quyidagi mazmundagi 21-band bilan toʻldirilsin: “21. Quyidagilarni nazarda tutuvchi Pensiyani hisoblash uchun qabul qilinadigan ish haqini ish haqining yakka tartibdagi koeffitsiyentlarini qoʻllagan holda qayta hisoblab chiqish tartibi toʻgʻrisidagi nizom 11-ilovaga muvofiq tasdiqlansin: ish haqining yakka tartibdagi koeffitsiyentlarini qoʻllagan holda pensiyani hisoblash uchun qabul qilinadigan ish haqini qayta hisoblab chiqish tartibi; ish haqining yakka tartibdagi koeffitsiyenti formulasi.”. 2. 1-ilovada: 1) 2-bandning sakkizinchi xatboshisidagi, 7-ilovadagi, 9 — 11-ilovalardagi, 20-21-ilovalardagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 2) 5-band quyidagi tahrirda bayon etilsin: “5. Tashkilot maʼmuriyati pensiya olish huquqiga ega boʻladigan xodimlarga pensiya tayinlash uchun hujjatlarni oldindan tayyorlashi va zarurat boʻlganda yetishmayotgan hujjatlarni tashkilotlardan soʻrab olish choralarini koʻrishi lozim. Tashkilot maʼmuriyati toʻplangan barcha hujjatlar asosida pensiya tayinlash uchun taqdimnomani rasmiylashtiradi va Yagona milliy mehnat tizimi idoralararo dasturiy-apparat kompleksi (keyingi oʻrinlarda — “YAMMT” IDAK) orqali pensioner yashash joyi boʻyicha Pensiya jamgʻarmasi boʻlimiga yuboradi”; 3) 6-band beshinchi xatboshisining ikkinchi jumlasi quyidagi tahrirda bayon etilsin: “Pensiya soʻrab murojaat qilgan xodim maʼmuriyat qaroridan norozi boʻlsa, u pensiya tayinlash toʻgʻrisidagi arizani yashash joyidagi Pensiya jamgʻarmasi boʻlimiga ushbu Nizomga 22-ilovaga muvofiq shaklda ariza beradi”; 4) 11-bandning yettinchi xatboshisi quyidagi mazmundagi ikkinchi jumla bilan toʻldirilsin: “Bundan “YAMMT” IDAKda mavjud boʻlib, ushbu bandning beshinchi va oltinchi xatboshilarida keltirilgan axborot tizimlarida fuqaroning 2005-yildan keyingi davrlar uchun ish staji va ish haqiga oid maʼlumotlar boʻlmagan holatlar mustasno”; 5) 17-bandda: uchinchi xatboshi quyidagi tahrirda bayon etilsin: “Qonuniy vakil ariza bilan birga pasport yoki identifikatsiyalovchi ID-kartani taqdim etadi.”; quyidagi mazmundagi toʻrtinchi xatboshi bilan toʻldirilsin: “Qonuniy vakil shaxsning vasiysi yoki homiysi ekanligi holati Pensiya jamgʻarmasi boʻlimi tomonidan Maktabgacha va maktab taʼlimi vazirligining “Bolalarni vasiylik, homiylik va farzandlikka olish” axborot tizimiga yuborilgan elektron soʻroviga asosan olingan maʼlumot asosida aniqlanadi”; 6) 23-bandda: quyidagi mazmundagi birinchi xatboshi bilan toʻldirilsin: “Oʻzbekiston Respublikasi fuqarosining shaxsini, yoshini, jinsini, yashash joyini tasdiqlaydigan maʼlumot sifatida “Elektron hukumat” tizimi idoralararo integratsiyalashuv platformasidan olingan maʼlumotlar qabul qilinadi.”; birinchi va ikkinchi xatboshilar tegishli ravishda ikkinchi va uchinchi xatboshilar deb hisoblansin; 7) 24-band quyidagi mazmundagi ikkinchi xatboshi bilan toʻldirilsin: “Ishchi va xizmatchilarning harbiy harakatlar ketayotgan mamlakatlarga xizmat safariga yuborilganligi xizmat safariga yuborilgan xodimning mehnat daftarchasidagi (elektron mehnat daftarchasi) qaydlar hamda tashkilot yoki arxiv idoralaridan berilgan maʼlumotnomalar asosida aniqlanadi”; 8) 54-bandning toʻrtinchi xatboshisi quyidagi mazmundagi ikkinchi jumla bilan toʻldirilsin: “Bundan “YAMMT” IDAKda mavjud boʻlib, ushbu Nizomning 11-bandi beshinchi va oltinchi xatboshilarida keltirilgan axborot tizimlarida boʻlmagan, fuqaroning 2005-yildan keyingi davrlarga oid ish staji va ish haqiga oid maʼlumotlar kelib tushgan holatlar mustasno”; 9) 61-bandning beshinchi xatboshisidagi “axborot tizimiga yuklanadi” soʻzlari “axborot tizimida roʻyxatga olinadi hamda axborot tizimiga yuklanadi” soʻzlari bilan almashtirilsin; 10) 77-band quyidagi tahrirda bayon etilsin: “77. Ish haqi hisoblangan ish haqi summasidan olinadi. Ish haqini guvohlar koʻrsatmasi asosida aniqlashga yoʻl qoʻyilmaydi. Shtat jadvalidan koʻchirmalar va jamoat tashkilotlarining aʼzolik biletlari haqiqiy ish haqini tasdiqlaydigan hujjat oʻrnini bosa olmaydi. Arxiv maʼlumotlarini taqdim etmasdan ish stajini aniqlash: 2005 — 2016-yillar davri uchun — jamgʻarib boriladigan pensiya tizimiga majburiy badallar toʻgʻrisidagi maʼlumotlardan; 2016 — 2018-yillar davri uchun — fuqarolarning Pensiya jamgʻarmasiga oʻtkazilgan sugʻurta badallarini yakka tartibda hisobga olishning markazlashtirilgan elektron reyestri maʼlumotlaridan; 2019-yil uchun — fuqarolarning ish haqining yakka tartibdagi hisobini yuritishning markazlashtirilgan elektron reyestri maʼlumotlaridan; 2020-yil 1-yanvardan keyingi davr uchun — “YAMMT” IDAKda mavjud maʼlumotlardan kelib chiqib amalga oshiriladi. Arxiv maʼlumotlarini taqdim etmasdan ish haqini aniqlashda: 2005 — 2016-yillar davri uchun — jamgʻarib boriladigan pensiya tizimiga majburiy badallar toʻgʻrisidagi maʼlumotlardan; 2016 — 2018-yillar davri uchun — fuqarolarning Pensiya jamgʻarmasiga oʻtkazilgan sugʻurta badallarini yakka tartibda hisobga olishning markazlashtirilgan elektron reyestri maʼlumotlaridan; 2019-yil 1-yanvardan keyingi davr uchun — fuqarolarning ish haqining yakka tartibdagi hisobini yuritishning markazlashtirilgan elektron reyestri maʼlumotlaridan foydalaniladi. Ushbu bandning toʻrtinchi — yettinchi va toʻqqizinchi — oʻn birinchi xatboshilarida koʻrsatilgan davrlar uchun arxiv maʼlumotlaridan faqat tizimlarda zarur maʼlumotlar qisman mavjud boʻlganida yoki noaniq maʼlumotlar mavjud boʻlganida Pensiya jamgʻarmasi boʻlimining soʻrovi yoki fuqaroning murojaati asosida foydalaniladi. Ish haqi toʻgʻrisidagi maʼlumotlar qisman mavjud boʻlmagan hollarda mavjud boʻlmagan davrlar uchun ish haqini aniqlash uchun mintaqaviy koeffitsiyent hisobga olinmasdan, qonunchilikda tegishli davrlar uchun belgilangan pensiyani hisoblashning bazaviy miqdorlari qabul qilinadi. Pensiya tayinlash uchun berilgan hujjatlarda ishonchsiz maʼlumotlar yoki ish haqi toʻgʻrisidagi maʼlumotlarni buzadigan tuzatishlar aniqlanganda, Pensiya jamgʻarmasi boʻlimi pensiya tayinlashgacha ularni tekshirishi yoki qoʻshimcha maʼlumotlar taqdim etish yoki ish haqi toʻgʻrisida berilgan maʼlumotnomalarga tushuntirishlar berish toʻgʻrisida yozma soʻrov yuborishi shart”; 11) 105-bandda: birinchi xatboshi “100 foizi miqdorida” soʻzlaridan keyin “va Oʻzbekiston Respublikasi Prezidentining “Aholini ijtimoiy qoʻllab-quvvatlash tizimini yanada takomillashtirishga qaratilgan qoʻshimcha chora-tadbirlar toʻgʻrisida” 2021-yil 4-iyundagi PF-6241-son Farmoniga muvofiq belgilangan yoshga doir eng kam pensiya miqdorida va undan kam pensiya oluvchi shaxslarga hamda boquvchisini yoʻqotganlik pensiyasi oluvchi vafot etgan boquvchining har bir oila aʼzosi uchun pensiyani hisoblashning bazaviy miqdorining 20 foizi miqdorida” soʻzlari bilan toʻldirilsin; quyidagi mazmundagi toʻrtinchi — toʻqqizinchi xatboshilar bilan toʻldirilsin: “100 yoshga toʻlgan va undan oshgan pensiya yoki nafaqa oluvchilarga qoʻshimcha toʻlov Oʻzbekiston Respublikasi fuqarolari, Oʻzbekiston Respublikasida doimiy yashab turgan chet el fuqarolari va fuqaroligi boʻlmagan shaxslarga toʻlanayotgan pensiya yoki nafaqasiga qoʻshib belgilanadi. Qoʻshimcha toʻlov 2015-yilning 1-mayiga qadar 100 yoshga toʻlgan va undan oshgan fuqarolarning pensiyasiga 2015-yilning may oyidan boshlab; 2022-yilning 1-martiga qadar 100 yoshga toʻlgan va undan oshgan fuqarolarning nafaqasiga 2022-yilning mart oyidan boshlab hamda 2022-yilning 1-martidan keyin nafaqa oluvchi 100 yoshga toʻlgan oydan keyingi oyning 1-sanasidan boshlab har oyda pensiya yoki nafaqa oluvchining murojaatisiz axborot tizimidagi maʼlumotlar asosida “proaktiv” shaklda Pensiya jamgʻarmasi boʻlimi tomonidan tayinlanadi. Belgilangan pensiyani hisoblashning bazaviy miqdori oʻzgarganda, qoʻshimcha toʻlov pensiyani hisoblashning bazaviy miqdoriga mutanosib ravishda oʻzgartiriladi. Qoʻshimcha toʻlovni toʻlash fuqaroga toʻlanayotgan pensiya yoki nafaqa toʻlash toʻxtatilganda yoki toʻxtatib turilganda ushbu Nizomda belgilangan qoidalar asosida toʻxtatiladi yoki toʻxtatib turiladi. Fuqaro tomonidan oʻz vaqtida talab qilib olinmagan qoʻshimcha toʻlovning hisoblangan summasi oʻtgan vaqt uchun Oʻzbekiston Respublikasi Prezidentining hujjatlariga muvofiq pensiyani hisoblashning bazaviy miqdorlari oshirilishi hisobga olingan holda bir yoʻla Qonunning 59-moddasi talablari asosida toʻlanadi”; 12) 106-bandning ikkinchi xatboshisi quyidagi mazmundagi ikkinchi jumla bilan toʻldirilsin: “Bunda Oʻzbekiston Respublikasidan doimiy yashash uchun ketgan fuqaroga yoshga doir pensiya, unga ilgari yoshga doir pensiya tayinlangandan keyingi orttirilgan ish stajlari inobatga olinmasdan hisoblanadi”; 13) 110-bandning toʻrtinchi xatboshisi chiqarib tashlansin; 14) 112-bandda: quyidagi mazmundagi toʻrtinchi xatboshi bilan toʻldirilsin: “Vafot etgan boquvchining farzandlari, aka-ukalari, opa-singillari va nabiralari boquvchisini yoʻqotganlik pensiyasini 18 yoshga toʻlguniga qadar olish huquqiga ega”; toʻrtinchi va oʻninchi xatboshilar tegishli ravishda beshinchi va oʻn birinchi xatboshilar deb hisoblansin; 15) 119-band quyidagi tahrirda bayon etilsin: “119. Pensiya jamgʻarmasi boʻlimining ish yurituvchisi pensiya yoki nafaqa oluvchining soʻroviga asosan axborot tizimidagi maʼlumotlar asosida ushbu Nizomning 23-ilovasiga muvofiq shaklda pensiya guvohnomasini rasmiylashtiradi. Bunda guvohnomani rasmiylashtirish uchun pensiya yoki nafaqa oluvchining tegishli fotosurati axborot tizimi orqali ish yurituvchi tomonidan chop etiladi. Pensiya guvohnomasi blanki qatʼiy hisobda turuvchi rasmiy hujjat hisoblanadi va Pensiya jamgʻarmasi boʻlimi boshligʻi tomonidan tayinlangan masʼul xodimda saqlanadi. Pensiya guvohnomasi berilishining hisobi axborot tizimi orqali ish yurituvchi tomonidan yuritiladi. Ish yurituvchi lavozimi mavjud boʻlmagan Pensiya jamgʻarmasi boʻlimlarida ushbu vazifalar Fuqarolarga xizmat koʻrsatish shuʼbasi (keyingi oʻrinlarda — shuʼba) mutaxassisi tomonidan amalga oshiriladi”; 16) 125-band quyidagi tahrirda bayon etilsin: “125. Pensioner pensiya miqdorini qayta hisoblab chiqish uchun asos paydo boʻlgan taqdirda pensiya miqdorini qayta hisoblab chiqish toʻgʻrisida Pensiya jamgʻarmasi boʻlimiga ariza bilan murojaat qilish huquqiga ega. Shuʼba mudiri arizani ilova qilingan hujjatlar bilan birgalikda boʻlim boshligʻiga koʻrib chiqish va tegishli koʻrsatma (rezolyutsiya) berish uchun axborot tizimi orqali yuboradi. Pensiya jamgʻarmasi boʻlimi boshligʻi ariza va boshqa hujjatlar bilan tanishib chiqib, axborot tizimi orqali koʻrsatma (rezolyutsiya) berganidan soʻng axborot tizimida pensiya yoki nafaqani qayta hisoblash toʻgʻrisida ariza avtomatik tarzda roʻyxatdan oʻtadi va shuʼba inspektoriga ijro uchun yuboriladi. Shuʼba mudiri pensiya oluvchi arizasining tegishli qismini qirqib olgan holda ariza qabul qilinganligi toʻgʻrisida tilxat beradi, bunda tilxat nusxasi taqdim etilgan hujjatlar bilan birgalikda Pensiya jamgʻarmasi boʻlimida saqlanadi. Ariza kerakli hujjatlar bilan birga qayd etilganidan soʻng, shuʼba inspektori pensiyaning yangi hisob-kitobini (qayta hisoblashni) amalga oshiradi va komissiyaga qaror qabul qilish uchun taqdim qiladi. Shuʼba mudiri lavozimi mavjud boʻlmagan Pensiya jamgʻarmasi boʻlimlarida ushbu vazifalar shuʼba mutaxassisi tomonidan amalga oshiriladi”; 17) 133-bandning toʻrtinchi xatboshisi “oʻquvchi yoki talaba ekanligi” soʻzlaridan keyin “, oʻquvchi yoki talabalar safidan, shuningdek, akademik taʼtilga chiqarilganligi” soʻzlari bilan toʻldirilsin; 18) 144-band “Pensiya, nafaqa va boshqa toʻlovlarni tayinlash (qayta hisoblash) va toʻlovlarni tashkil qilish shuʼbasi inspektori” soʻzlari “Shuʼba mutaxassisi” soʻzlari bilan almashtirilsin; 19) 146-bandning uchinchi xatboshisi quyidagi tahrirda bayon etilsin: “Bunda pensioner vafot etgan oyda, jumladan pensiya, nafaqa va boshqa toʻlovlar toʻlanishi kerak boʻlgan oyning birinchi sanasi uzoq muddatli dam olish yoki bayram kunlariga toʻgʻri kelishi sababli kelgusi oy uchun muddatidan avval uning bank plastik kartasiga kirim qilingan mablagʻlar Pensiya jamgʻarmasiga qaytarilmaydi”; 20) 153-bandda: birinchi xatboshi “roʻyxatga olingan boʻlsa, pensiya” soʻzlaridan keyin “yoki 100 yoshga toʻlgan va undan oshgan pensiya yoki nafaqa oluvchilarga qoʻshimcha toʻlov” soʻzlari bilan toʻldirilsin; ikkinchi xatboshidagi “, biroq oʻn ikki oydan ortiq boʻlmagan paytdan boshlab” soʻzlari “boshlab Qonunning 59-moddasida belgilangan muddat asosida” soʻzlari bilan almashtirilsin; 21) 155-band quyidagi tahrirda bayon etilsin: “155. Boquvchisini yoʻqotganlik pensiyasi vafot etgan boquvchining oila aʼzosiga 18 yoshga toʻlguniga qadar tayinlanadi va toʻlanadi. Boquvchisini yoʻqotganlik pensiyasi va qoʻshimcha toʻlov taʼlim tashkilotining oʻquvchisi va talabalariga oʻqishning butun davri davomida, biroq 23 yoshga toʻlguniga qadar tayinlanadi va toʻlanadi. Vafot etgan boquvchining umumiy oʻrta taʼlim tashkilotining soʻnggi sinfida oʻquvchi sifatida taʼlim olayotgan 18 yoshdan katta yoshdagi oila aʼzosiga boquvchisini yoʻqotganlik pensiyasi joriy oʻquv yilining 1-iyuliga qadar toʻlanadi. Vafot etgan boquvchining taʼlim tashkilotiga oʻquvchi yoki talaba sifatida qabul qilingan 18 yoshdan katta yoshdagi oila aʼzosiga boquvchisini yoʻqotganlik pensiyasi u oʻquvchi yoki talabalar safiga qabul qilingan oydan keyingi oyning birinchi sanasidan boshlab toʻlanadi. Vafot etgan boquvchining taʼlim tashkilotining oʻquvchisi yoki talabasi hisoblangan 18 yoshdan katta yoshdagi vafot etganning oila aʼzosiga boquvchisini yoʻqotganlik pensiyasi soʻnggi oʻquv yilining 1-avgustiga, biroq vafot etganning oila aʼzosi 23 yoshga toʻlguniga qadar toʻlanadi. Vafot etgan boquvchining 18 — 23 yoshdagi oila aʼzosi Oʻzbekiston Respublikasi hududidagi taʼlim tashkilotining oʻquvchisi yoki talabasi ekanligi Pensiya jamgʻarmasi boʻlimi tomonidan mustaqil ravishda Oʻzbekiston Respublikasi Oliy taʼlim, fan va innovatsiyalar vazirligining axborot tizimidan olingan elektron soʻrov orqali aniqlanadi. Bunda boquvchisini yoʻqotganlik pensiyasining toʻlovi Oʻzbekiston Respublikasi Oliy taʼlim, fan va innovatsiyalar vazirligining axborot tizimidan olingan maʼlumotlar asosida aniqlanadi. Boquvchisini yoʻqotganlik pensiyasi oluvchi oila aʼzosiga akademik taʼtilga chiqqan davr uchun toʻlanmasdan toʻxtatib turiladi. Bunda pensiya toʻlovi akademik taʼtil tugagan oydan keyingi oyning birinchi sanasidan boshlab tiklanadi. Boquvchisini yoʻqotganlik pensiyasi vafot etgan boquvchining 18 yoshdan katta yoshdagi oila aʼzosi taʼlim tashkilotidan oʻquvchi yoki talabalar safidan chiqarilgan oyning birinchi sanasidan boshlab toʻxtatiladi. Bunda, akademik taʼtil va talabalar safidan chiqarilganligi toʻgʻrisida maʼlumotlar tegishli taʼlim tashkiloti tomonidan axborot tizimi orqali elektron shaklda, elektron shaklda taqdim etish imkoniyati mavjud boʻlmaganda boquvchisini yoʻqotganlik pensiyasi oluvchi shaxs tomonidan Pensiya jamgʻarmasi xabardor qilinadi”; 22) 156-bandning birinchi xatboshisidagi va 157-bandning uchinchi xatboshisidagi “oldingi oʻn ikki oydan oshmagan davr uchun” soʻzlari “Qonunning 59-moddasida belgilangan muddat asosida” soʻzlari bilan almashtirilsin; 23) 159-bandning oltinchi xatboshisi quyidagi tahrirda bayon etilsin: “pensiyani toʻlashni toʻxtatib turish toʻgʻrisida pensioner ariza yoki soʻrovnoma orqali murojaat qilganida;”; 24) quyidagi mazmundagi 1591 va 1592-bandlar bilan toʻldirilsin: “1591. Pensioner pensiya toʻlashni toʻxtatib turishni soʻrab Pensiya jamgʻarmasi boʻlimiga yoki Davlat xizmatlari markaziga bevosita oʻzi kelib yoxud Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) roʻyxatdan oʻtgan holda murojaat qilish huquqiga ega. Pensiya toʻlashni toʻxtatib turish ushbu Nizomga 25-ilovaga muvofiq sxema boʻyicha amalga oshiriladi. Pensioner pensiya toʻlashni toʻxtatib turishni soʻrab Pensiya jamgʻarmasi boʻlimiga bevosita oʻzi kelib, ushbu Nizomga 26-ilovaga muvofiq shakldagi ariza bilan murojaat qilganida, ariza Pensiya jamgʻarmasi boʻlimi shuʼba mudiri tomonidan qabul qilinadi va axborot tizimida ariza rasmiylashtiradi hamda arizada koʻrsatilgan sanadan boshlab pensiyani toʻlash toʻxtatib turiladi. Pensioner Davlat xizmatlari markaziga bevosita oʻzi kelganida Davlat xizmatlari markazi xodimi pensionerning nomidan, pensioner YIDXP orqali murojaat etgan taqdirda, mustaqil ravishda ushbu Nizomga 27-ilovaga muvofiq shakldagi soʻrovnomani elektron tarzda toʻldiradi. Soʻrovnomaga zarur maʼlumotlar kiritilgandan soʻng, murojaatchi maʼlumotlarning toʻgʻriligini tekshiradi va imzolarni identifikatsiya qilishning zamonaviy vositalari (daktiloskopiya, elektron imzo, Mobil-ID va boshqalar) bilan tasdiqlaydi. Shuʼba mudiri lavozimi mavjud boʻlmagan Pensiya jamgʻarmasi boʻlimlarida ushbu vazifalar shuʼba mutaxassisi tomonidan amalga oshiriladi. 1592. Pensioner tomonidan soʻrovnomani tasdiqlashning rad etilishi davlat xizmatlari koʻrsatishni rad etish uchun asos hisoblanadi. Agar soʻrovnomada pensionerning notoʻgʻri maʼlumotlari koʻrsatilgan boʻlsa, ushbu kamchiliklarni bartaraf etish uchun pensionerga besh kun muddat beriladi hamda davlat xizmati koʻrsatilishi muddatining oʻtishi kamchiliklarni bartaraf etish vaqtida toʻxtatib turiladi. Belgilangan muddatda kamchiliklar bartaraf etilmaganligi davlat xizmati koʻrsatishni rad etish uchun asos hisoblanadi. Davlat xizmatlari koʻrsatishni boshqa asoslar boʻyicha rad etish taqiqlanadi. Pensioner davlat xizmatlaridan foydalanishni uni koʻrsatishning har qanday bosqichida rad etish huquqiga ega. Pensioner davlat xizmatidan foydalanishni rad etganda, uning soʻrovnomasi koʻrib chiqilmasdan qoldiriladi. Pensioner davlat xizmatlari markaziga bevosita oʻzi kelib murojaat etgan taqdirda, uning soʻrovnomasi davlat xizmatlari markazi xodimi tomonidan toʻldirilib, murojaat qiluvchi tomonidan tasdiqlangandan soʻng 5 daqiqa ichida, YIDXP orqali murojaat qilinganda avtomatik tarzda Pensiya jamgʻarmasining axborot tizimiga elektron shaklda yuboriladi. Pensiya jamgʻarmasi axborot tizimi pensionerning pensiya toʻlovini toʻxtatib turish haqidagi soʻrovnomasi kelib tushgan vaqtning oʻzida pensiya toʻlovini axborot tizimida avtomatik tarzda toʻxtatadi va shu vaqtning oʻzida bu haqdagi maʼlumotni tegishli davlat xizmatlari markaziga yuboradi. Davlat xizmatlari markazi Pensiya jamgʻarmasi boʻlimidan maʼlumotlarni olganidan soʻng 5 daqiqa ichida pensiyani toʻlash toʻxtatilganligi toʻgʻrisida pensionerni xabardor qiladi. Pensiya toʻlashni toʻxtatib turish uchun YIDXP orqali murojaat qilinganda, Pensiya jamgʻarmasi boʻlimi tomonidan pensionerning mobil telefon raqamiga pensiya toʻlovi toʻxtatilganligi toʻgʻrisida SMS-xabar yuboriladi. Pensiya toʻlashni toʻxtatib turish yuzasidan davlat xizmati koʻrsatilganligi uchun yigʻim undirilmaydi”; 25) 162-bandning birinchi va ikkinchi xatboshilari “olinmay qolgan pensiya” soʻzlaridan keyin “yoki 100 yoshga toʻlgan va undan oshgan pensiya yoki nafaqa oluvchilarga qoʻshimcha toʻlov” soʻzlari bilan toʻldirilsin; 26) 163-band quyidagi tahrirda bayon etilsin: “163. Doimiy yashash uchun Oʻzbekiston Respublikasi tashqarisiga ketishgacha tayinlangan pensiya yoki 100 yoshga toʻlgan va undan oshgan pensiya yoki nafaqa oluvchilarga qoʻshimcha toʻlov (Oʻzbekiston Respublikasi pensiya taʼminoti toʻgʻrisida xalqaro shartnomalar tuzgan davlatlar bundan mustasno) Pensiya jamgʻarmasi boʻlimiga ketish toʻgʻrisida ariza berilgan kundagi pensiya yoki qoʻshimcha toʻlov miqdori hisob-kitobidan kelib chiqib, Oʻzbekiston Respublikasi tashqarisiga joʻnab ketishdan 6 oy avval Oʻzbekiston Respublikasi milliy valyutasida toʻlanadi. Pensiya yoki qoʻshimcha toʻlov toʻlov toʻlanadigan olti oylik davr Oʻzbekiston Respublikasi tashqarisiga doimiy yashash uchun ketishdan avvalgi olti oy uchun pensiya yoki qoʻshimcha toʻlovni toʻlash uchun arizada koʻrsatilgan sanadan boshlab hisoblab chiqiladi, bunda ariza berilgan oyda hisoblangan (toʻlangan) pensiya yoki qoʻshimcha toʻlov puli hisobga olinadi. Oʻzbekiston Respublikasi bilan pensiya taʼminoti toʻgʻrisida xalqaro shartnomalar tuzgan davlatlarga, doimiy yashash uchun ketayotgan fuqarolarga tayinlangan pensiya yoki qoʻshimcha toʻlovlar turar joyidan roʻyxatdan chiqqan oyning oxirigacha toʻliq miqdorda toʻlanadi”; 27) 175-bandda: birinchi va toʻrtinchi xatboshilardagi “pensiya, nafaqa va boshqa toʻlovlarni tayinlash (qayta hisoblash) va toʻlovlarni tashkil qilish shuʼbasi” soʻzlari “shuʼba” soʻzi bilan almashtirilsin; 28) 177-bandning uchinchi xatboshisidagi “audit,” soʻzi “nazorat” soʻzi bilan almashtirilsin; 29) 181-banddagi “Pensiya, nafaqa va boshqa toʻlovlarni tayinlash (qayta hisoblash) va toʻlovlarni tashkil qilish shuʼbasi xodimi” soʻzlari “Shuʼba mutaxassisi” soʻzi bilan almashtirilsin; 30) 187-band quyidagi tahrirda bayon etilsin: “187. Axborot tizimida quyidagilar Pensiya jamgʻarmasi boʻlimi shuʼba mudiri tomonidan elektron tarzda rasmiylashtiriladi, yuritiladi va saqlanadi: pensiya va nafaqa oluvchilarning pensiyaga oid hujjatlar yigʻmajildi; pensiyani tayinlash toʻgʻrisidagi arizalarni roʻyxatga olish; pensiya (nafaqa)ni qayta hisoblash toʻgʻrisidagi arizalarni roʻyxatga olish; uy-joy kommunal xizmatlar haqini toʻlash boʻyicha kompensatsiya pul toʻlovlarini tayinlash toʻgʻrisidagi arizalarni roʻyxatga olish; pensiya toʻlashni toʻxtatib turish toʻgʻrisidagi ariza yoki soʻrovnomani roʻyxatga olish; pensiya tayinlashni rad etish, qoʻshimcha tekshirishni oʻtkazish va qoʻshimcha hujjatlarni taqdim etish toʻgʻrisidagi komissiya qarori; I guruh nogironligi boʻlgan shaxs, shuningdek, 80 yoshga toʻlgan keksaga qarab turishning haqiqiy holatlarini tekshirish dalolatnomasini roʻyxatga olish; pensiya yoki nafaqa oluvchining yashash manzili oʻzgarganligi munosabati bilan hisobga qoʻyish va hisobdan chiqarish; komissiya yoki ijro hujjatlariga asosan pensiya yoki nafaqadan chegirma qilish toʻgʻrisida qarorlarni roʻyxatga olish; pensiya yoki nafaqa oluvchilarga berilgan guvohnomalarni roʻyxatga olish. Axborot tizimida arizalarni roʻyxatga olish yil boshida birinchi raqam bilan boshlanadi, yil oxirida esa soʻnggi raqam bilan yakunlanadi. Axborot tizimida shaxsning arizasini rasmiylashtirishda quyidagi maʼlumotlar shuʼba mudiri tomonidan kiritiladi: arizachining shaxsga doir va identifikatsiya qilish mumkin boʻlgan maʼlumotlari; arizaning mazmuni va ariza taqdim qilingan sana; arizachining mobil telefon raqami. Shuʼba mudiri ish yurituvidagi pensiyaga oid hujjatlar yigʻmajildlarining toʻgʻri va oʻz vaqtida rasmiylashtirilishi va yuritilishi tartibiga rioya qilinishi uchun javobgardir. Shuʼba mudiri boʻlmagan taqdirda, uning vazifalari Pensiya jamgʻarmasi boʻlimi boshligʻining buyrugʻiga asosan shuʼba mutaxassisiga yuklatiladi. Pensiya jamgʻarmasi boʻlimi boshligʻi pensiyaga oid hujjatlar yigʻmajildlarining rasmiylashtirilishi va yuritilishini nazorat qiladi. Shuʼba mutaxassisi ishdan boʻshaganda, boshqa lavozimga oʻtganda yoki qonunchilik hujjatlarida nazarda tutilgan boshqa hollarda ish yurituvidagi pensiyaga oid hujjatlar yigʻmajildlarini qabul qilish hamda topshirish Pensiya jamgʻarmasi boʻlimi boshligʻining buyrugʻi asosida tashkil etilgan ishchi guruh tomonidan amalga oshiriladi hamda dalolatnoma bilan rasmiylashtiriladi”; 31) quyidagi mazmundagi 1871 — 1876-bandlar bilan toʻldirilsin: “1871. Uy-joy kommunal xizmatlari uchun kompensatsiya pul toʻlovlarini tayinlash toʻgʻrisidagi ariza ushbu Nizomga 24-ilovaga muvofiq shaklda Pensiya jamgʻarmasi boʻlimiga topshiriladi yoki pochta orqali yuboriladi. Pensiya yoki uy-joy kommunal xizmatlari uchun kompensatsiya pul toʻlovlarini tayinlash uchun ariza bergan shaxs tomonidan taqdim etilgan yoki pochta orqali yuborilgan hujjatlar shuʼba mudiri tomonidan qabul qilinadi va axborot tizimida rasmiylashtirilib, roʻyxatdan oʻtkaziladi. Shaxs pensiya tayinlashni soʻrab Pensiya jamgʻarmasi boʻlimiga bevosita kelib murojaat qilganida, shuʼba mudiri u tomonidan taqdim etilgan hujjatlar va koʻrsatmalar asosida axborot tizimida shaxs toʻgʻrisidagi maʼlumotlarni kiritgan holda ushbu Nizomga 22-ilovaga muvofiq shakldagi arizani shakllantiradi va chop etadi. Arizada keltirilgan maʼlumotlar pensiya tayinlash uchun murojaat qiluvchi shaxs tomonidan tekshiriladi va u arizani oʻz imzosi bilan tasdiqlaydi. Arizadagi maʼlumotlarda xato yoki kamchiliklar aniqlangan taqdirda, shuʼba mudiri mazkur xato yoki kamchiliklarni bartaraf etgan holda arizani qayta chop etadi. Shuʼba mudiri taqdim etilgan hujjatlarning asl nusxalarini shaxsga qaytaradi hamda unga arizaning tegishli qismini qirqib olgan holda, hujjatlar qabul qilinganligi toʻgʻrisida tilxat beradi. Shaxsning pensiyaga boʻlgan huquqi mavjud boʻlmasa, ushbu Nizomda belgilangan qoidalar asosida komissiya tegishli qarorni qabul qiladi va pensiya tayinlash uchun taqdim qilingan hujjatlar bilan birga pensiya tayinlashni rad qilish toʻgʻrisidagi qaror hamda xabarnomani shaxsga qaytaradi yoki yuboradi. Shaxs tomonidan pensiya va kompensatsiya pul toʻlovlarini tayinlash toʻgʻrisidagi ariza va unga ilova qilingan hujjatlar pochta orqali yuborilganda, shuʼba mudiri shaxsning arizasi va unga ilova qilingan hujjatlarni axborot tizimiga kiritadi va rasmiylashtiradi. Bunda yuborilgan hujjatlarning asl nusxalari pensiya va kompensatsiya pul toʻlovlarini tayinlash toʻgʻrisida qaror qabul qilinganidan soʻng qaytariladi. Shuʼba mudiri shaxsning arizasi va unga ilova qilingan hujjatlarning elektron nusxalarini axborot tizimiga yuklaydi hamda Pensiya jamgʻarmasining boʻlimi boshligʻiga hujjatlarni koʻrib chiqish va tegishli koʻrsatma (rezolyutsiya) berish uchun axborot tizimi orqali yuboradi. Hujjatlar axborot tizimiga yuklanganidan soʻng ariza avtomatik tarzda axborot tizimida qayd etiladi. Boʻlim boshligʻi ariza va boshqa hujjatlar bilan tanishib chiqib, axborot tizimi orqali oʻz koʻrsatmasini (rezolyutsiyasini) berganidan soʻng axborot tizimida pensiyaga oid hujjatlar yigʻma jildi shakllanib, avtomatik tarzda raqam beriladi va hujjatlar shuʼba mutaxassisiga ijro uchun yuboriladi. Shuʼba mudiri lavozimi mavjud boʻlmagan Pensiya jamgʻarmasi boʻlimlarida ushbu vazifalar shuʼba mutaxassisi tomonidan amalga oshiriladi. 1872. Shuʼba mutaxassisi axborot tizimida pensiya tayinlash uchun murojaat qilgan shaxsning JSHSHIRini kiritish orqali ushbu Nizomning 77-bandida keltirilgan axborot tizimlaridan olingan maʼlumotlar asosida shaxsning ish staji davomiyligini va oʻrtacha oylik ish haqi hisob-kitobini amalga oshiradi. Hisob-kitoblarni amalga oshirganidan soʻng, shuʼba mutaxassisi ushbu Nizomning 77-bandida keltirilgan axborot tizimlaridagi maʼlumotlar bilan hisob-kitoblarni solishtiradi. Nizomning 77-bandida keltirilgan axborot tizimlarida maʼlumotlar qisman yoki umuman mavjud boʻlmaganda, shuningdek, xatoliklar aniqlangan taqdirda ish staji, oylik ish haqi va 2019-yil 1-yanvarga qadar boʻlgan davr uchun hisoblangan sugʻurta badallari, 2019-yil 1-yanvardan keyingi davr uchun esa mehnatga haq toʻlash tarzidagi daromadlar shaxs tomonidan taqdim etilgan maʼlumotlar asosida axborot tizimiga kiritiladi. Kiritilgan maʼlumotlar asosida ish staji, oʻrtacha oylik ish haqi, pensiya, kompensatsiya pul toʻlovlari va boshqa toʻlovlar miqdorlari axborot tizimida avtomatik tarzda hisoblab chiqiladi. Shuʼba mutaxassisi axborot tizimidan olingan maʼlumotlar va shaxs tomonidan taqdim etilgan hujjatlar asosida hisob-kitoblarni, ish staji, oylik ish haqi va boshqalar toʻgʻrisidagi hujjatlarni chop etadi hamda pensiya, uy-joy kommunal xizmatlari uchun kompensatsiya pul toʻlovlari va boshqa toʻlovlarni tayinlash yoki tayinlashni rad etish, taqdim etilgan hujjatlarning asosliligini tekshirish va boshqalar toʻgʻrisida komissiya qarori loyihasini tayyorlaydi hamda komissiyaga koʻrib chiqish uchun taqdim etadi. 1873. Komissiya pensiyaga oid hujjatlar yigʻmajildidagi hujjatlar va maʼlumotlarni, pensiya, uy-joy kommunal xizmatlari uchun kompensatsiya pul toʻloviga oid maʼlumotlarni axborot tizimiga toʻgʻri kiritilganligini tekshiradi hamda pensiya, uy-joy kommunal xizmatlari uchun kompensatsiya pul toʻlovlari va boshqa toʻlovlarni tayinlash yoki tayinlashni rad etish, taqdim etilgan hujjatlarning asosliligini tekshirish va boshqalar toʻgʻrisida qaror qabul qiladi. Bunda tegishli qarorni qabul qilish Pensiya jamgʻarmasi boʻlimiga ariza kelib tushganidan soʻng oʻn kun muddat ichida amalga oshiriladi. Taqdim etilgan hujjatlarning asosliligini tekshirish komissiya tomonidan tekshirish lozimligi toʻgʻrisida qaror qabul qilingandan soʻng amalga oshiriladi. Pensiya tayinlash uchun taqdim etilgan hujjatlarning asosliligini tekshirish, tekshirish sanasi koʻrsatilgan holda dalolatnoma bilan rasmiylashtiriladi. Komissiya tomonidan hujjatlarning asosliligini tekshirish tugaguniga qadar arizachi taqdim etgan hujjatlarga asosan qonunchilikda belgilangan miqdorda pensiya tayinlanadi hamda tekshirish yakuniga muvofiq qoʻshimcha hujjatlar asosida pensiya qayta hisob-kitob qilinadi. Pensiya tayinlash uchun taqdim etilgan hujjatlarni tekshirish ishlari amalga oshirilgandan soʻng, komissiya pensiya yoki boshqa toʻlovlarni tayinlash yoki tayinlashni rad etish toʻgʻrisida qaror qabul qiladi. 1874. Pensiya yoki uy-joy kommunal xizmatlari uchun kompensatsiya pul toʻlovlarini tayinlash boʻyicha komissiya qarori har bir komissiya aʼzosi tomonidan alohida axborot tizimida tasdiqlanadi va avtomatik tarzda qayd etiladi. Komissiya qarori qabul qilinganidan soʻng bu haqda shu kunning oʻzida shaxsga xabar beriladi. Komissiyaning pensiya uy-joy kommunal xizmatlari uchun kompensatsiya pul tayinlashni rad etish, tekshirish oʻtkazish va qoʻshimcha hujjatlarni taqdim etish zarurligi, ortiqcha toʻlangan summalarni pensiyadan chegirib qolish toʻgʻrisidagi qarorlari, shuningdek, arizalarni koʻrib chiqishda qabul qilingan boshqa qarorlar ham axborot tizimida tasdiqlanadi hamda axborot tizimida avtomatik tarzda qayd etiladi. Bunda shuʼba mutaxassisi tomonidan besh kun muddatda shaxsga rad etish sabablari va boshqa asoslovchi maʼlumotlarni koʻrsatgan holda yozma xabarnoma yoki arizada koʻrsatilgan mobil telefon raqamga SMS-xabar yuboriladi. 1875. Komissiya tomonidan pensiya yoki uy-joy kommunal xizmatlari uchun kompensatsiya pul toʻlovlarini tayinlash toʻgʻrisida qaror qabul qilinganidan soʻng, arizachiga toʻlovlarni toʻlash tartibiga oid maʼlumotlar axborot tizimiga kiritiladi. Ijrodagi pensiyaga oid hujjatlar yigʻmajildlarini saqlash boʻyicha javobgarlik Pensiya jamgʻarmasi boʻlimining tegishli hudud mutaxassisi va arxivariusiga yuklatiladi. Pensiyaga oid hujjatlar yigʻmajildi Pensiya jamgʻarmasi boʻlimi idoraviy arxivida maxsus jihozlangan shkaflarda (stellajlarda) saqlanadi. Pensiya yoki nafaqa toʻlovlari toʻxtatilganligiga oid hujjatlar yigʻmajildlari ijrodagi pensiya yigʻmajildlaridan alohida Pensiya jamgʻarmasi boʻlimi harakatsiz arxivida saqlanadi. Pensiyaga oid hujjatlar yigʻmajildlarining Pensiya jamgʻarmasi boʻlimi arxividan berilishi va qaytarilishini nazorat qilish Pensiya jamgʻarmasi boʻlimi arxivariusga yuklatiladi. 1876. Pensiya tayinlash rad etilgan shaxslarning pensiyaga oid hujjatlar yigʻmajildlari harakatsiz arxivda alohida saqlanadi. Ushbu yigʻmajildlarda quyidagi hujjatlar boʻlishi lozim: shaxsning pensiya tayinlash toʻgʻrisidagi arizasi; arizaga ilova qilingan hujjatlar shaxs tomonidan qaytarib olinganligi toʻgʻrisidagi tilxat nusxasi; shaxsning ish staji va ish haqi hisob-kitobi; shaxs tomonidan taqdim etilgan yoki Pensiya jamgʻarmasi boʻlimi tomonidan rasmiylashtirilgan hujjatlar nusxalari yoki koʻchirmalari; Komissiyaning pensiya tayinlash rad etilganligi toʻgʻrisidagi qarori yoki xabarnoma nusxasi. Agar xabarnoma shaxsning oʻziga topshirilgan boʻlsa, uning nusxasida qaytarilayotgan hujjatlarning olingan sanasi koʻrsatilgan holda shaxsning imzosi boʻlishi lozim. Agar qaytarilayotgan hujjatlar pochta orqali joʻnatilgan boʻlsa, buyurtma xat orqali joʻnatilganligi toʻgʻrisida kvitansiya raqami va sanasi koʻrsatiladi. Yuqorida koʻrsatib oʻtilgan hujjatlar pensiyaga oid hujjatlar yigʻmajildi muqovasiga tikiladi va alifbo tartibida saqlanadi. Pensiyaga oid hujjatlar yigʻmajildi muqovasida shaxsning familiyasi, ismi, otasining ismi va yashash manzili koʻrsatiladi”; 32) 190 — 191-bandlar quyidagi tahrirda bayon etilsin: “190. Oʻzbekiston Respublikasi doirasida pensionerning yashash joyi oʻzgargan taqdirda, pensiyaga oid hujjatlar yigʻmajildi Pensiya jamgʻarmasi boʻlimining soʻrovi asosida pochta orqali joʻnatiladi yoki pensionerning (ishonchli vakilning) oʻziga beriladi. Bunda pensioner (nafaqa oluvchi)ga pensiyaga oid hujjatlar yigʻmajildi bilan birga qaysi muddatgacha pensiya (nafaqa) toʻlovi amalga oshirilganligi toʻgʻrisida kuzatuv xati beriladi. Pensioner (nafaqa oluvchi) doimiy yashash uchun Oʻzbekiston Respublikasi hududi doirasida boshqa tuman (shahar)ga koʻchib oʻtganda, pensioner (nafaqa oluvchi) avvalgi yashash joyi boʻyicha Pensiya jamgʻarmasi boʻlimiga pensiyaga oid hujjatlar yigʻmajildini hisobdan chiqarish toʻgʻrisida ariza (yoki yangi yashash joyi boʻyicha Pensiya jamgʻarmasi boʻlimidan soʻrovnoma) taqdim etadi. Avvalgi yashash joyi boʻyicha Pensiya jamgʻarmasi boʻlimi (avval hisobni yuritgan boʻlim) tomonidan koʻchib ketayotgan pensioner yoki nafaqa oluvchiga u hisobdan chiqqunga qadar bir oy oldingi pensiya, nafaqa va boshqa toʻlovlarni toʻlaydi (toʻlov toʻxtatilgan hamda pensioner (nafaqa oluvchi) toʻlovni tiklash masalasi boʻyicha murojaat qilmagan holatlar bundan mustasno). Pensiya, nafaqa va boshqa toʻlovlar toʻlangan muddat pensioner, nafaqa va boshqa toʻlovlarning pensiyaga oid hujjatlar yigʻmajildiga kiritiladi. Pensiyaga oid hujjatlar yigʻmajildini hisobdan chiqarish avvalgi yashash joyi boʻyicha Pensiya jamgʻarmasi boʻlimi shuʼbasi tomonidan rasmiylashtiriladi. Shuʼba mudiri lavozimi mavjud boʻlmagan Pensiya jamgʻarmasi boʻlimlarida ushbu vazifalar shuʼba mutaxassisi tomonidan amalga oshiriladi. 191. Pensiya taʼminoti sohasida Mustaqil Davlatlar Hamdoʻstligiga aʼzo davlatlarning fuqarolari huquqlarining kafolatlari toʻgʻrisida 1992-yil 13-martdagi Bitim qatnashchilari boʻlgan davlatlarga va ijtimoiy taʼminot (pensiya taʼminoti) toʻgʻrisida ikki tomonlama shartnomalar qatnashchilari boʻlgan davlatlarga doimiy yashash uchun joʻnab ketayotgan shaxsning pensiyaga oid hujjatlar yigʻmajildi, agar ahdlashayotgan davlatlar tomonidan oʻzgacha hol belgilanmagan boʻlsa, Pensiya jamgʻarmasi boʻlimi tomonidan pensiyaga oid hujjatlar yigʻmajildidan avval nusxa olinadi va pensioner yoki nafaqa oluvchi (ishonchli vakil)ning arizasiga asosan pensiyaga oid hujjatlar yigʻmajildi shaxsan qoʻliga beriladi yoki pensiya (nafaqa) oluvchining yangi yashash manzili boʻyicha pochta orqali joʻnatiladi. Bunda kuzatuv xatining nusxasi pensiyaga oid hujjatlar yigʻmajildi olinganligi toʻgʻrisidagi dalolatnoma va tilxat nusxasi pensiyaga oid hujjatlar yigʻmajildi nusxasiga tikiladi va Pensiya jamgʻarmasi boʻlimi arxiviga saqlash uchun topshiriladi. Bu haqidagi tegishli yozuv pensiyaga oid hujjatlar yigʻmajildiga va axborot tizimiga pensiyaga oid hujjatlar yigʻmajildi hisobdan chiqarilganligi toʻgʻrisida maʼlumot kiritiladi”; 33) quyidagi mazmundagi 1911 va 1912-bandlar bilan toʻldirilsin: “1911. Pensiya jamgʻarmasi boʻlimi pensiyaga oid hujjatlar yigʻmajildini pensiya yoki nafaqa oluvchi shaxsning yashash manzili oʻzgarganligi munosabati bilan pensiya yigʻmajildini hisobga olish toʻgʻrisidagi ariza hamda “Elektron hukumat” idoralararo integratsiyalashuv platformasidan foydalangan holda olingan maʼlumotlar asosida hisobga oladi. Yashash manzili oʻzgarganligi munosabati bilan pensiyaga oid hujjatlar yigʻmajildini hisobga olish pensioner yoki nafaqa oluvchining yangi yashash manzili boʻyicha Pensiya jamgʻarmasi boʻlimi tomonidan axborot tizimida rasmiylashtiriladi. Pensiya yoki nafaqa oluvchi Oʻzbekiston Respublikasi hududida oʻz manzilini oʻzgartirganda, Pensiya jamgʻarmasi boʻlimi kuzatuv xati nusxasi va soʻrov xatini harakatsiz arxivda saqlash uchun yuboradi. 1912. Pensiya yoki nafaqa oluvchining yangi yashash joyidagi Pensiya jamgʻarmasi boʻlimi pensiyaga oid hujjatlar yigʻmajildini olganidan soʻng nazorat tariqasida pensiya yoki nafaqa oluvchining avvalgi yashash joyidagi Pensiya jamgʻarmasi boʻlimi tomonidan qabul qilingan komissiya qarori asosida axborot tizimida hisob-kitoblarni (pensiya miqdori, oʻrtacha ish haqi, mehnat staji hisob-kitobi va boshqalar) qaytadan amalga oshiradi va chop etadi. Bunda komissiya Qonunning 65-moddasi ikkinchi qismida nazarda tutilgan qoidalar asosida pensiya miqdorini nazorat tariqasida koʻrib chiqadi. Pensiya, nafaqa va boshqa toʻlovlar pensioner (nafaqa oluvchi)ga avvalgi yashash joyi boʻyicha toʻlov toʻxtatilgan muddatdan boshlab, lekin uning tomonidan hisobga qoʻyish maqsadida murojaat etilgan sanadan oldingi Qonunning 59-moddasida nazarda tutilgan qoidalar asosida toʻlanishi boshlanadi. Boshqa davlatdan kelgan shaxsning, shu jumladan, ilgari Oʻzbekiston Respublikasidan ketgan shaxsning pensiyaga oid hujjatlar yigʻmajildini hisobga qabul qilib olishda, uning boshqa davlatda pensiya yoki nafaqa olganligidan qatʼi nazar, pensiya hisobga qabul qilish toʻgʻrisida murojaat qilingan vaqtda amalda boʻlgan qonunchilik hujjatlari talablariga muvofiq hisoblab chiqiladi va Pensiya jamgʻarmasi boʻlimiga ariza bergan kundan boshlab toʻlanadi”; 34) 194-band quyidagi tahrirda bayon etilsin: “194. Pensiya jamgʻarmasi boʻlimida saqlanayotgan pensiyaga oid hujjatlar yigʻmajildlari ularni olish huquqi boʻlgan xodimlarga boʻlim arxivariusi tomonidan beriladi. Bunda pensiyaga oid hujjatlar yigʻmajildlarini arxivga qaytarilishini nazorat qilish arxivariusga yuklatiladi. Oʻzbekiston Respublikasi Adliya vazirligi va Pensiya jamgʻarmasi oʻrtasida axborot almashinuvi boʻyicha oʻzaro hamkorlik asosida, shu jumladan, axborot-kommunikatsiya texnologiyalaridan foydalangan holda, vafot etgan pensiya yoki nafaqa oluvchilar roʻyxati har kuni Pensiya jamgʻarmasi boʻlimiga taqdim etiladi. Shuʼba mutaxassisi ushbu roʻyxatga asosan vafot etgan pensiya yoki nafaqa oluvchilarning pensiyaga oid hujjatlar yigʻmajildlarini axborot tizimida yopish ishlarini amalga oshiradi. Pensiya jamgʻarmasi boʻlimi xodimlari pensiyaga oid hujjatlar yigʻmajildlari butligini taʼminlash uchun barcha zarur choralar koʻrishi lozim. Maʼlum bir sabablarga koʻra (yongʻin, suv toshqini va favqulodda tusga ega boʻlgan boshqa hodisalarda) pensiyaga oid hujjatlar yigʻmajildi yoʻqolgan yoki saqlanmagan taqdirda, pensiyaga oid hujjatlar yigʻmajildining dublikati tiklanadi. Pensiyaga oid hujjatlar yigʻmajildi dublikatiga pensiya tayinlash (qayta hisoblash)ga doir barcha hujjatlar, shuningdek, Pensiya jamgʻarmasi boʻlimi arxivida pensiyaga oid hujjatlar yigʻmajildi mavjud emasligi toʻgʻrisida maʼlumotnoma tikiladi. Pensiyaga oid hujjatlar yigʻmajildi muqovasida, shuningdek, unda mavjud barcha hujjatlarda “Dublikat” belgisi va uning rasmiylashtirilgan sanasi yoziladi. Pensiyaga oid hujjatlar yigʻmajildi dublikati Pensiya jamgʻarmasi hududiy boshqarmasi tomonidan tasdiqlanadi. Qonunchilikda belgilangan saqlash muddatlari tugagandan keyin pensiyaga oid hujjatlar (pensiya yigʻmajildlari va boshqalar) ilmiy-texnik ishlovdan soʻng Pensiya jamgʻarmasi boʻlimining ekspert komissiyasi qaroriga binoan yoʻq qilinishi mumkin. Pensiyaga oid hujjatlar yigʻmajildida mehnat daftarchasi va oʻlim toʻgʻrisidagi guvohnoma mavjud boʻlgan taqdirda, ushbu hujjatlar pensiyaga oid hujjatlar yigʻmajildidan olib qoʻyilishi va qonunchilikda belgilangan muddat mobaynida saqlanishi kerak. Pensiyaga oid hujjatlarni yoʻq qilish holatini tasdiqlash uchun Pensiya jamgʻarmasi boʻlimi boshligʻi tomonidan tasdiqlanadigan tegishli dalolatnoma tuziladi”; 35) 196-bandda: ikkinchi xatboshi quyidagi tahrirda bayon etilsin: “Ushbu Nizomda belgilangan qoidalarga asosan axborot tizimlaridan olingan, fuqarolarga pensiya hisoblash va toʻlash uchun asos hisoblangan maʼlumotlarning toʻgʻriligi va ishonchliligi uchun javobgarlik axborot tizimlariga maʼlumotlarni kiritgan yuridik va jismoniy shaxslarga, shuningdek, axborot tizimlari orqali taqdim etilmaganligi yoki notoʻgʻri maʼlumotlar taqdim etilishi natijasida pensiyalarni ortiqcha yoxud kam toʻlanishi uchun javobgarlik ushbu axborot tizimlarning egasi boʻlgan vazirlik va idoralarga yuklanadi.” quyidagi mazmundagi uchinchi — yettinchi xatboshilar bilan toʻldirilsin: “Pensioner pensiya toʻlashga taʼsir etishi mumkin boʻlgan oʻziga maʼlum barcha holatlar toʻgʻrisida Pensiya jamgʻarmasi boʻlimiga xabar bermaganligi yoki pensioner tomonidan sodir etilgan suiisteʼmolliklar (ataylab notoʻgʻri maʼlumotlar bilan hujjatlar taqdim etilishi, boquvchisini yoʻqotganlik pensiyasi tayinlangan oila aʼzolari tarkibidagi oʻzgarishlar toʻgʻrisida maʼlumotlar taqdim etilmasligi) natijasida unga pensiyalar summasining ortiqcha toʻlanishi tufayli davlatga yetkazilgan zararni toʻlash majburiyati pensionerga yuklanadi. Quyidagilar: Pensiya jamgʻarmasining boʻlimlari shaxs yoki tashkilot maʼmuriyati tomonidan taqdim etilgan elektron yoki qogʻoz shaklidagi maʼlumotlarga asosan qonunchilik hujjatlariga muvofiq pensiya, nafaqa, kompensatsiya va boshqa toʻlovlarni toʻgʻri va belgilangan muddatlarda tayinlash, qayta hisoblab chiqish, bir turdan boshqa turga oʻtkazish, ilgari toʻxtatib qoʻyilgan (toʻxtatilgan) toʻlovlar toʻlanishini tiklash, pensiya, nafaqa, kompensatsiya va boshqa toʻlovlarga huquqlarini yoʻqotgan fuqarolarga toʻlovlarni toʻxtatish, toʻlov qaydnomalarini va talabnomalarini tuzish orqali Pensiya jamgʻarmasi mablagʻlaridan qatʼiy maqsadli foydalanishga; Pensiya jamgʻarmasining hududiy boshqarmalari Qonun va ushbu Nizom qoidalariga muvofiq toʻlov qaydnomalaridagi summalarga mos mablagʻlarni pensiyani yetkazib berish (topshirish) yuklangan tashkilot, tijorat banklari filiallari tegishli hisobvaraqlariga moliyalashtirish orqali Pensiya jamgʻarmasining mablagʻlaridan qatʼiy maqsadli foydalanishga; Pensiya jamgʻarmasining ijro etuvchi apparati Qonun va ushbu Nizom talablari asosida Pensiya jamgʻarmasining hududiy boshqarmalari tomonidan yuborilgan talabnoma summalariga mos ravishdagi zarur mablagʻlarni hududiy boshqarmalarga moliyalashtirish orqali Pensiya jamgʻarmasi mablagʻlaridan qatʼiy maqsadli foydalanishga javobgardir”; uchinchi — oʻn birinchi xatboshilar tegishli ravishda sakkizinchi — oʻn oltinchi xatboshilar deb hisoblansin; 36) 1963-band quyidagi mazmundagi oʻn ikkinchi xatboshi bilan toʻldirilsin: “Pensiya yoki nafaqa oluvchi vafot etgan taqdirda, uning pensiya yoki nafaqasidan aniqlangan ortiqcha toʻlov summasining qarzdorlik miqdori hisobdan chiqariladi”; 37) 197-band quyidagi mazmundagi ikkinchi xatboshi bilan toʻldirilsin: “Tekshirish (oʻrganish) oʻtkazilayotgan sanadan avvalgi uch yil va undan ortiq davrda tayinlangan va (yoki) qoʻshimcha taqdim etilgan hujjatlarga binoan qayta hisoblangan pensiyalarning tekshirilishiga (oʻrganilishiga) hamda ular boʻyicha toʻlangan ortiqcha summalarning ushlab qolinishiga (undirilishiga) yoʻl qoʻyilmaydi”; 38) 6-ilova quyidagi tahrirda bayon etilsin: 39) 8-ilova quyidagi tahrirda bayon etilsin: 40) 12-ilova quyidagi tahrirda bayon etilsin: 41) 14-ilova quyidagi tahrirda bayon etilsin: 42) quyidagi mazmundagi 22 — 27-ilovalar bilan toʻldirilsin: Bosqichlar Subyektlar Tadbirlar Bajarish muddatlari 1-bosqich Murojaatchi (pensioner) 1. Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimiga bevosita tashrif buyurib, pensiya toʻlashni toʻxtatib turish boʻyicha ariza beradi. 1. Xohishiga koʻra 2. Pensiya toʻlashni toʻxtatib turish boʻyicha Davlat xizmatlari markaziga kelib murojaat qiladi. 2. Murojaat qilinganda 3. Yagona interaktiv davlat xizmatlari portalidan roʻyxatdan oʻtgan holda, pensiya toʻlashni toʻxtatib turish boʻyicha soʻrovnoma shaklini toʻldiradi. 3. Murojaat qilinganda 2-bosqich 1. Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimi 1. Arizani qabul qiladi, axborot tizimida rasmiylashtiradi va pensiya toʻlovini toʻxtatadi. 1. Ariza berilganidan soʻng 5 daqiqa ichida 2. Davlat xizmatlari markazi 2. Soʻrovnomani toʻldirib, elektron shaklda Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimiga yuboradi. 2. Soʻrovnoma toʻldirilgandan soʻng 5 daqiqa ichida 3. Yagona interaktiv davlat xizmatlari portali 3. Soʻrovnomani Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimiga yuboradi. 3. Avtomatik tarzda 3-bosqich Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimi 1. Pensiya toʻlovini toʻxtatadi. 2. Pensiya toʻlovi toʻxtatilganligi haqidagi maʼlumotni Davlat xizmatlari markaziga yuboradi. 3. Yagona interaktiv davlat xizmatlari portali orqali pensiya toʻlovini toʻxtatib turish uchun murojaat qilgan pensionerning mobil telefon raqamiga (mavjud boʻlganida) pensiya toʻlovi toʻxtatilganligi haqida SMS-xabar yuboradi. Maʼlumotlar oʻrganilganidan soʻng 5 daqiqa ichida 4-bosqich Davlat xizmatlari markazi 1. Pensiya toʻlovi toʻxtatilganligi toʻgʻrisida pensionerni xabardor qiladi. Maʼlumot olinganidan soʻng 5 daqiqa ichida 3. Quyidagi mazmundagi 11-ilova bilan toʻldirilsin: 1. Ushbu Nizom Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuniga muvofiq ish haqining yakka tartibdagi koeffitsiyentlarini (keyingi oʻrinlarda — IHYATK) qoʻllagan holda, pensiyani hisoblash uchun qabul qilinadigan ish haqini qayta hisoblab chiqish tartibini belgilaydi. 2. IHYATK — tegishli oy uchun pensiyani hisoblash uchun qabul qilinadigan ish haqining aynan shu oy uchun pensiyani hisoblashning bazaviy miqdori nisbati sifatida aniqlanadigan miqdor. 3. IHYATKdan pensionerning (yoki pensiya tayinlash uchun murojaat qilgan shaxsning) pensiyasini hisoblash uchun qabul qilinadigan ish haqini qayta hisoblab chiqish uchun foydalaniladi. 4. Shaxsning IHYATKi, ishdagi mavjud tanaffuslaridan qatʼi nazar (pensiya tayinlash uchun murojaat qilgan shaxsning tanlashiga koʻra), mehnat faoliyatining oxirgi oʻn yili mobaynidagi istalgan ketma-ket oltmish oyidan har bir oyi uchun aniqlanadi, bunda shaxsning pensiyani hisoblash uchun qabul qilinadigan ish haqi tegishli oydagi pensiyani hisoblashning bazaviy miqdoriga boʻlinadi va quyidagi formula boʻyicha hisoblab chiqiladi: IHYATKi — i oy uchun ish haqining yakka tartibdagi koeffitsiyenti; IHi — i oy uchun ish haqi, soʻm; PHBMi — i oy uchun pensiyani hisoblashning bazaviy miqdori, soʻm. 5. Qonunchilikda nazarda tutilgan hollarda, yaʼni pensiya tayinlash uchun murojaat qilgan shaxs oltmish oydan kam ishlagan taqdirda, yakka tartibdagi ish haqi koeffitsiyentlari uning tegishli oy uchun pensiyani hisoblash uchun qabul qilinadigan ish haqini aynan shu oydagi pensiyani hisoblashning bazaviy miqdoriga boʻlish yoʻli bilan mavjud ish stajidan har bir oy uchun aniqlanadi. 6. IHYATK verguldan keyingi toʻrt belgili miqdordan iborat boʻladi. 7. IHYATKni hisoblashda verguldan keyin toʻrt belgigacha yaxlit qilib hisoblanadi. Agar verguldan keyingi beshinchi belgi “5” ga teng va undan yuqori boʻlsa, u holda toʻrtinchi belgi bir birlikka koʻpaytiriladi. Misol. IHYATK 5,62316 ni tashkil qildi. U yaxlit qilib hisoblangach — 5,6232 hosil boʻladi. 8. IHYATKni qoʻllagan holda qayta hisoblab chiqilgan ish haqi quyidagi formula boʻyicha aniqlanadi: QHIHi — IHYATKni qoʻllagan holda qayta hisoblab chiqilgan ish haqi; PHBM — oldingi 12 oydagi pensiyani hisoblashning bazaviy miqdori, soʻm. 9. Pensiyani hisoblash uchun qabul qilinadigan oʻrtacha oylik ish haqi quyidagi formula boʻyicha aniqlanadi: Σ — summa belgisi shuni koʻrsatadiki, pensiyani hisoblash uchun qabul qilinadigan oʻrtacha oylik ish haqini belgilashda, IHYATKni qoʻllagan holda pensiyani hisoblash uchun qayta hisoblab chiqilgan ish haqi miqdori shaxsning ishdagi mavjud tanaffuslaridan qatʼi nazar, mehnat faoliyatining oxirgi oʻn yili mobaynidagi istalgan ketma-ket besh yilning tegishli oylari uchun jamlanishi kerak. 10. Pensiyani hisoblash uchun qabul qilinadigan oʻrtacha oylik ish haqi bir tiyingacha yaxlit qilib hisoblanadi, yarim tiyindan kam summa esa tashlab yuboriladi. 11. 2011-yil 1-oktabrga qadar tayinlangan pensiyalarga pensiyani hisoblash uchun IHYATKni qoʻllagan holda ish haqini qayta hisoblab chiqish mexanizmi qoʻllanmaydi. 12. Pensiya miqdori IHYATKni qoʻllagan holda quyidagi holatlarda murojaat qilingan sanada qayta hisoblab chiqiladi: pensioner tomonidan pensiya miqdoriga taʼsir koʻrsatadigan (ish staji yoki ish haqi toʻgʻrisidagi va boshqa) qoʻshimcha hujjatlar taqdim etilganda; pensiyaning bir turi pensiyaning boshqa turiga oʻtkazilganda; boshqa davlatdan kelgan shaxsning, shu jumladan, ilgari Oʻzbekiston Respublikasidan ketgan shaxsning pensiya hujjatlari yigʻmajildi hisobga qabul qilib olinganda, u pensiyani boshqa davlatda olganligi holatidan qatʼi nazar; bitta boquvchining vafoti munosabati bilan boquvchisini yoʻqotganlik pensiyasini olayotgan shaxsga ikkinchi boquvchisining vafoti munosabati bilan chin yetim sifatida boquvchisini yoʻqotganlik pensiyasi rasmiylashtirilganda. 13. 2011-yil 1-oktabrgacha va undan keyin tayinlangan pensiyalarni hisoblash uchun qabul qilinadigan ish haqi quyidagi hollarda IHYATKni qoʻllagan holda qayta hisoblab chiqilmaydi: I va II guruhlar nogironligi boʻlgan shaxslarning nogironlik guruhi oʻzgarganda yoki ularga pensiyalar toʻlash muddati uzaytirilganda; boquvchisini yoʻqotganlik pensiyasini olayotgan oila aʼzolari soni oʻzgarganda; faxriy unvonlar uchun pensiyaga ustama haq va qoʻshimcha toʻlovlar belgilanganda; boquvchisini yoʻqotganlik pensiyasini oluvchiga ulush ajratilganda; ilgari toʻxtatib qoʻyilgan pensiyalarni toʻlash tiklanganda; pensioner Oʻzbekiston Respublikasi doirasida doimiy yashash uchun boshqa tuman (shahar)ga ketganda. Bunda oxirgi marta 2011-yil 1-oktabrgacha qayta hisoblab chiqilgan pensiyalar miqdorlari Oʻzbekiston Respublikasi Prezidentining farmonlari va qarorlariga binoan oshirishlarni hisobga olgan holda qayta hisoblab chiqiladi. 14. Oʻzbekiston Respublikasining qonunchiligiga yoki xalqaro shartnomalariga muvofiq pensiya olish huquqi mavjud boʻlgan taqdirda, pensiyalar tayinlash uchun yashaydigan mamlakatida olingan ish haqi qabul qilinadi. IHYATKni qoʻllash maqsadida xorijiy fuqaroning va fuqaroligi boʻlmagan shaxsning yashayotgan mamlakatida tegishli oy uchun hisoblab chiqilgan har oylik ish haqi koʻrsatib oʻtilgan ish haqi, agar Oʻzbekiston Respublikasining xalqaro shartnomalarida boshqacha qoida nazarda tutilmagan boʻlsa, hisoblab chiqilgan oyning 15-sanasidagi Oʻzbekiston Respublikasi Markaziy banki tomonidan belgilangan xorijiy valyutaning soʻmga nisbatan kursi boʻyicha Oʻzbekiston Respublikasi milliy valyutasiga oʻtkaziladi. 15. Oʻzbekiston Respublikasi Prezidentining farmonlari va qarorlari bilan ish haqi, pensiyalar va nafaqalar miqdorlari oshirilgan taqdirda, ilgari tayinlangan barcha pensiyalar miqdorlari ushbu farmonlar va qarorlarda nazarda tutilgan shartlarga muvofiq oshiriladi (qayta hisob-kitob qilinadi). 16. Oʻzbekiston Respublikasida pensiyani hisoblash bazaviy miqdorining belgilangan miqdorlari ushbu Nizomga 1-ilovada keltirilgan. 17. Pensiyani hisoblash uchun qabul qilinadigan ish haqini IHYATKni qoʻllagan holda qayta hisoblab chiqishga misol ushbu Nizomga 2-ilovada keltirilgan. Oʻzgartirishlar sanasi va davri Belgilangan pensiyani hisoblashning bazaviy miqdori Soʻmlarda 01.01.1973-yildan 70,00 01.01.1992-yildan 350,00 01.03.1992-yildan (350,00 + 550,00) ÷ 2 = 450,00 01.04.1992-yildan 550,00 01.07.1992-yildan 1000,00 01.09.1992-yildan 1250,00 01.10.1992-yildan 2000,00 01.01.1993-yildan 2500,00 01.04.1993-yildan 3 000,00 01.06.1993-yildan 7 500,00 01.07.1993-yildan 11 250,00 01.09.1993-yildan 13 500,00 01.11.1993-yildan 16 200,00 Soʻm-kuponlarda 01.12.1993-yildan 24 300,00 01.01.1994-yildan 30 000,00 01.03.1994-yildan 45 000,00 01.06.1994-yildan 70 000,00 Oʻzbekiston Respublikasining milliy valyutasida (soʻm) 01.07.1994-yildan 70,00 01.08.1994-yildan 100,00 01.03.1995-yildan 150,00 01.09.1995-yildan 250,00 01.04.1996-yildan 400,00 01.09.1996-yildan 550,00 01.12.1996-yildan 600,00 01.07.1997-yildan 750,00 01.07.1998-yildan 1 100,00 01.01.1999-yildan 1 320,00 01.08.1999-yildan 1 750,00 01.08.2000-yildan 2 450,00 01.08.2001-yildan 3 430,00 01.04.2002-yildan 3 945,00 01.08.2002-yildan 4 535,00 01.05.2003-yildan 5 440,00 01.08.2004-yildan 6 530,00 01.05.2005-yildan 7 835,00 01.10.2005-yildan 9 400,00 01.07.2006-yildan 10 800,00 01.11.2006-yildan 12 420,00 01.08.2007-yildan 15 525,00 01.11.2007-yildan (15 525,00 + 18 630,00) ÷ 2 = 17 077,50 01.12.2007-yildan 18 630,00 01.04.2008-yildan 20 865,00 01.09.2008-yildan 25 040,00 01.11.2008-yildan (25 040,00 + 28 040,00) ÷ 2 = 26 540,00 01.12.2008-yildan 28 040,00 01.08.2009-yildan 33 645,00 01.12.2009-yildan 37 680,00 01.08.2010-yildan 45 215,00 01.12.2010-yildan 49 735,00 01.08.2011-yildan 57 200,00 01.12.2011-yildan 62 920,00 01.08.2012-yildan 72 355,00 01.12.2012-yildan 79 590,00 01.08.2013-yildan (79 590,00 + 91 530,00) ÷ 2 = 85 560,00 01.09.2013-yildan 91 530,00 01.12.2013-yildan (91 530,00 + 96 105,00) ÷ 2 = 93 817,50 01.01.2014-yildan 96 105,00 01.09.2014-yildan 107 635,00 01.12.2014-yildan (107 635,00 + 118 400) ÷ 2 = 113 017,50 01.01.2015-yildan 118 400,00 01.09.2015-yildan 130 240,00 01.10.2016-yildan 149 775,00 01.12.2017-yildan 172 240,00 01.07.2018-yildan (172 240,00 + 184 300,00) ÷ 2 = 178 270,00 01.08.2018-yildan 184 300,00 01.11.2018-yildan 202 730,00 01.08.2019-yildan 223 000,00 01.02.2020-yildan 238 610,00 01.09.2020-yildan 262 470,00 01.09.2021-yildan 289 000,00 01.05.2022-yildan 324 000,00 01.04.2023-yildan 347 000,00 1. Erkak kishi 2023-yil 12-iyunda 60 yoshga toʻlgach yoshga doir pensiya tayinlash uchun murojaat qildi va uning oxirgi oʻn yil mobaynida mehnat faoliyatining ketma-ket 5 yillik davri uchun 2018-yil aprel — 2023-yil mart oylari tanlandi. 2. Pensiya tayinlanish sanasidan oldingi 12 oy uchun oʻrtacha pensiyani hisoblashning bazaviy miqdorini aniqlaymiz. Oʻrtacha pensiyani hisoblashning bazaviy miqdori = (324 000 soʻm (2022-yil iyun — 2023-yil mart oylaridagi pensiyani hisoblashning bazaviy miqdori) × 10 + 347 000 soʻm (2023-yil aprel — may oylaridagi pensiyani hisoblashning bazaviy miqdori) × 2 ÷ 12 = 327 833,33 soʻm. 3. Ish haqi toʻgʻrisidagi maʼlumotlar asosida (maʼlumotnoma boʻyicha) ish haqining yakka tartibdagi koeffitsiyentlarini va har bir oy uchun hisoblab chiqilgan ish haqini aniqlaymiz: Davrlar Pensiyani hisoblashning bazaviy miqdori Pensiyani hisoblash uchun qoʻllaniladigan ish haqi Ish haqining yakka tartibdagi koeffitsiyenti Oʻrtacha pensiyani hisoblashning bazaviy miqdori Qayta hisoblab chiqilgan ish haqi 1 2 3 4 (3 ÷ 2) 5 6 (4 × 5) 2018-yil Aprel 172 240 1 700 000 9,8699 327 833,33 3 235 682,18 May 172 240 1 700 000 9,8699 327 833,33 3 235 682,18 Iyun 172 240 1 700 000 9,8699 327 833,33 3 235 682,18 Iyul 178 270 1 900 000 10,6579 327 833,33 3 494 014,84 Avgust 184 300 2 000 000 10,8518 327 833,33 3 557 581,73 Sentabr 184 300 2 200 000 11,9370 327 833,33 3 913 349,46 Oktabr 184 300 2 000 000 10,8518 327 833,33 3 557 581,73 Noyabr 202 730 2 100 000 10,3586 327 833,33 3 395 594,33 Dekabr 202 730 2 200 000 10,8518 327 833,33 3 557 581,73 Jami: 17 500 000 31 182 750,36 2019-yil Yanvar 202 730 2 200 000 10,8518 327 833,33 3 557 581,73 Fevral 202 730 2 200 000 10,8518 327 833,33 3 557 581,73 Mart 202 730 2 500 000 12,3316 327 833,33 4 042 709,49 Aprel 202 730 2 200 000 10,8518 327 833,33 3 557 581,73 May 202 730 2 200 000 10,8518 327 833,33 3 557 581,73 Iyun 202 730 2 200 000 10,8518 327 833,33 3 557 581,73 Iyul 202 730 2 200 000 10,8518 327 833,33 3 557 581,73 Avgust 223 000 2 500 000 11,2107 327 833,33 3 675 241,11 Sentabr 223 000 2 800 000 12,5560 327 833,33 4 116 275,29 Oktabr 223 000 2 500 000 11,2107 327 833,33 3 675 241,11 Noyabr 223 000 2 500 000 11,2107 327 833,33 3 675 241,11 Dekabr 223 000 2 800 000 12,5560 327 833,33 4 116 275,29 Jami: 28 800 000 44 646 473,78 2020-yil Yanvar 223 000 2 500 000 11,2107 327 833,33 3 675 241,11 Fevral 238 610 2 700 000 11,3155 327 833,33 3 709 598,04 Mart 238 610 3 100 000 12,9919 327 833,33 4 259 175,24 Aprel 238 610 2 700 000 11,3155 327 833,33 3 709 598,04 May 238 610 2 700 000 11,3155 327 833,33 3 709 598,04 Iyun 238 610 2 700 000 11,3155 327 833,33 3 709 598,04 Iyul 238 610 2 700 000 11,3155 327 833,33 3 709 598,04 Avgust 238 610 2 700 000 11,3155 327 833,33 3 709 598,04 Sentabr 262 470 3 400 000 12,9538 327 833,33 4 246 687,39 Oktabr 262 470 3 100 000 11,8108 327 833,33 3 871 973,89 Noyabr 262 470 3 100 000 11,8108 327 833,33 3 871 973,89 Dekabr 262 470 3 400 000 12,9538 327 833,33 4 246 687,39 Jami: 34 800 000 46 429 309,15 2021-yil Yanvar 262 470 3 100 000 11,8108 327 833,33 3 871 973,89 Fevral 262 470 3 100 000 11,8108 327 833,33 3 871 973,89 Mart 262 470 3 400 000 12,9538 327 833,33 4 246 687,39 Aprel 262 470 3 100 000 11,8108 327 833,33 3 871 973,89 May 262 470 3 100 000 11,8108 327 833,33 3 871 973,89 Iyun 262 470 3 100 000 11,8108 327 833,33 3 871 973,89 Iyul 262 470 3 100 000 11,8108 327 833,33 3 871 973,89 Avgust 262 470 3 100 000 11,8108 327 833,33 3 871 973,89 Sentabr 289 000 3 900 000 13,4948 327 833,33 4 424 045,22 Oktabr 289 000 3 500 000 12,1107 327 833,33 3 970 291,10 Noyabr 289 000 3 500 000 12,1107 327 833,33 3 970 291,10 Dekabr 289 000 3 900 000 13,4948 327 833,33 4 424 045,22 Jami: 39 900 000 48 139 177,80 2022-yil Yanvar 289 000 3 500 000 12,1107 327 833,33 3 970 291,10 Fevral 289 000 3 500 000 12,1107 327 833,33 3 970 291,10 Mart 289 000 3 900 000 13,4948 327 833,33 4 424 045,22 Aprel 289 000 3 500 000 12,1107 327 833,33 3 970 291,10 May 324 000 3 900 000 12,0370 327 833,33 3 946 129,73 Iyun 324 000 3 900 000 12,0370 327 833,33 3 946 129,73 Iyul 324 000 3 900 000 12,0370 327 833,33 3 946 129,73 Avgust 324 000 3 900 000 12,0370 327 833,33 3 946 129,73 Sentabr 324 000 4 400 000 13,5802 327 833,33 4 452 042,18 Oktabr 324 000 3 900 000 12,0370 327 833,33 3 946 129,73 Noyabr 324 000 3 900 000 12,0370 327 833,33 3 946 129,73 Dekabr 324 000 4 400 000 13,5802 327 833,33 4 452 042,18 Jami 46 600 000 48 915 781,26 2023-yil Yanvar 324 000 4 400 000 13,5802 327 833,33 4 452 042,18 Fevral 324 000 3 900 000 12,0370 327 833,33 3 946 129,73 Mart 324 000 4 400 000 13,5802 327 833,33 4 452 042,18 Jami 12 700 000 12 850 214,09 Hammasi 180 300 000 232 163 706,44 4. Pensiyani hisoblash uchun qabul qilinadigan oʻrtacha oylik ish haqini hisoblab chiqamiz: oʻrtacha oylik ish haqi = 232 163 706,44 soʻm ÷ 60 = 3 869 395,10 soʻm”. 1. Vazirlar Mahkamasining “Choʻponlar koʻp yillik xizmati uchun pensiya olish huquqiga ega boʻlgan jumhuriyatdagi suvsiz choʻl nohiyalarining va suvsiz choʻl nohiyalari hududida joylashgan qishloq xoʻjaligi korxonalarining roʻyxatini tasdiqlash toʻgʻrisida” 1991-yil 9-avgustdagi 215-son qarori. 2. Vazirlar Mahkamasining “Davlat pensiyalarini tayinlash va toʻlash tartibini yanada takomillashtirishga yoʻnaltirilgan normativ-huquqiy hujjatlarni tasdiqlash toʻgʻrisida” 2011-yil 8-sentabrdagi 252-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 269-bandi. 4. Vazirlar Mahkamasining “Idoraviy harbiylashtirilgan qoʻriqlash hamda idoraviy qorovullik boʻlinmalari faoliyatini tashkil etish chora-tadbirlari toʻgʻrisida” 2022-yil 1-noyabrdagi 630-son qarorga 5-ilovaning 3-bandi.